Yevstoxiya
Yevstoxiya (lat. Eustochium; 368, Roma – 28 sentyabr 420, Beytləhm) — katolik müqəddəsi, bakirəlik andı alan Roma zadəgan qadını. Romalı Pavlanın təsiri ilə Stridonlu İyeronimin rəhbərlik etdiyi xristian icmasına qoşulmuşdur. Cəmiyyətdə Yevstoxiya kimi bakirəlik andı içən qadınlar var idi. Anasının ölümündən sonra ölənə qədər qadın monastırlarına rəhbərlik etmişdir. Onun anım günü 28 sentyabrda qeyd olunur.